polyglot-tagger/wikipedia-language-snippets-filtered huggingface dataset:
2010-ൽ പി.ജെ. ജോസഫ് മാണിയുടെ പാർട്ടിയിൽ ലയിച്ചതിനെ തുടർന്ന് കേരള കോൺഗ്രസ് ലയന വിരുദ്ധവിഭാഗം എന്ന പാർട്ടിയുണ്ടാക്കി ഇടതുപക്ഷത്ത് തുടർന്നു. പിന്നീട് കോടതിയിൽ കേസിനു പോയതിനെ തുടർന്ന് കേരള കോൺഗ്രസ് എന്ന പേര് ഉപയോഗിക്കാൻ കോടതി വഴി അംഗീകാരം കിട്ടിയ ഏക നേതാവാണ് പി.സി. തോമസ്. സ്കറിയ തോമസ് വിഭാഗവുമായുണ്ടായ എതിർപ്പിനെ തുടർന്ന് 2015-ൽ എൽ.ഡി.എഫ് വിട്ട് ബി.ജെ.പി നയിക്കുന്ന എൻ.ഡി.എ മുന്നണിയിൽ ഘടകകക്ഷിയായി.
മുതിർന്ന കോൺഗ്രസ് നേതാവും സംസ്ഥാന ആഭ്യന്തരവകുപ്പ് മന്ത്രിയുമായിരുന്ന പി.ടി. ചാക്കോയുടെയും മറിയാമ്മയുടെയും മകനായി 1950 ഒക്ടോബർ 31 ന് കോട്ടയം ജില്ലയിലെ കാഞ്ഞിരപ്പള്ളി താലൂക്കിലുള്ള പുല്ലോളി വീട്ടിൽ തോമസ് ജനിച്ചു. കഴക്കൂട്ടം സൈനിക സ്കൂൾ, ചങ്ങനാശേരി എസ്.ബി. കോളേജ് എന്നിവിടങ്ങളിൽ പഠനം പൂർത്തിയാക്കിയശേഷം തിരുവനന്തപുരം ലോ കോളേജിൽ നിന്ന് ബിരുദം നേടി.
2001 ജൂണിൽ മാണി ഗ്രൂപ്പ് വിട്ട് ദേശീയ കർഷക മുന്നണിയുമായി മുന്നോട്ട് പോയി ഇന്ത്യൻ ഫെഡറൽ ഡെമൊക്രാറ്റിക് പാർട്ടി രൂപീകരിച്ചു ബി.ജെ.പി നയിച്ച എൻ.ഡി.എ. മുന്നണിയിൽ ചേർന്നു എ.ബി. വാജ്പേയി നേതൃത്വം നൽകിയ കേന്ദ്രമന്ത്രിസഭയിൽ നിയമ വകുപ്പിൻ്റെ ചുമതലയുള്ള കേന്ദ്ര സഹമന്ത്രിയായി സ്ഥാനമേറ്റു.
2001 വരെ കേരള കോൺഗ്രസ് മാണി ഗ്രൂപ്പിൻ്റെ സംസ്ഥാന സെക്രട്ടേറിയറ്റ് അംഗമായിരുന്ന പി.സി. തോമസ് കെ.എം. മാണിയുടെ മകനായ ജോസ്.കെ.മാണി പാർട്ടിയിലേക്ക് വരുന്ന സമയത്ത് കെ.എം. മാണിയുമായി അകൽച്ചയിലായി.
കേരള കോൺഗ്രസുകളുടെ ലയനത്തിനായി മുമ്പ് നടന്നിട്ടുള്ള ചർച്ചകൾക്കെല്ലാം നേതൃത്വം നൽകിയത് തോമസാണ്. കേരള കോൺഗ്രസിൽ ജോസ് കെ. മാണിയോട് മാത്രമാണ് തോമസിന് അകൽച്ചയുള്ളത്
2021 മാർച്ച് 17 ന് പി.ജെ. ജോസഫ് വിഭാഗം പി.സി. തോമസിൻ്റെ പാർട്ടിയായ കേരള കോൺഗ്രസിൽ ലയിച്ചു. ഇതോടെ കേരള കോൺഗ്രസ് യു.ഡി.എഫിൽ ഘടകകക്ഷിയായി മാറി.
2004-ൽ നടന്ന ലോക്സഭ തിരഞ്ഞെടുപ്പിൽ ഐ.എഫ്.ഡി.പി. സ്ഥാനാർത്ഥിയായി മൂവാറ്റുപുഴയിൽ നിന്ന് ജോസ്.കെ.മാണിക്കെതിരെ മത്സരിച്ചു ജയിച്ചു.
2021-ലെ നിയമസഭ തിരഞ്ഞെടുപ്പിൽ സീറ്റിനെ ചൊല്ലിയുണ്ടായ തർക്കത്തെ തുടർന്ന് തോമസ് എൻ.ഡി.എ വിട്ടു.
കത്തോലിക്കാ സഭയിലെ ഒരു വിശുദ്ധനാണ് അലോവിൻ എന്നറിയപ്പെട്ടിരുന്ന ബാവോ . ഏ.ഡി. 589-ൽ ബെൽജിയത്തിലെ സമ്പന്നമായ ഒരു പ്രഭുകുടുംബത്തിൽ ജനിച്ചു. ധാരാളം ഭൃത്യൻമാരുള്ള കുടുംബത്തിൽ ബാവോ ആർഭാടവും ധൂർത്തും മാത്രം ശീലമാക്കി ജീവിച്ചു വന്നു. തന്റെ ജീവിതം തനിക്ക് ആസ്വദിക്കാനുള്ളതാണെന്ന ചിന്തയിലായിരുന്നു ബാവോയുടെ ജീവിതം. സമ്പത്തേറെയുണ്ടായിരുന്നിട്ടും അവിഹിതമാർഗ്ഗങ്ങളിലൂടെ ബാവോ വീണ്ടും ധനം സമ്പാദിക്കുവാൻ ശ്രമിച്ചുകൊണ്ടിരുന്നു. തന്റെ ഗൃഹത്തിലെ ഭ്യത്യന്മാരെ ബവോ അടിമകളാക്കുകയും അവരെ മറ്റു പ്രഭുകുടുംബങ്ങളിലേക്ക് വിൽപ്പന നടത്തുകയും ചെയ്തു. ധനസമ്പാദനത്തിനായുള്ള മറ്റൊരു മാർഗ്ഗമായാണ് ബാവോ ഇതിനെ കണ്ടത്. അധികം വൈകാതെ തന്നെ ബാവോ ഒരു സമ്പന്നകുടുംബത്തിൽ നിന്നും വിവാഹം കഴിച്ചു. എന്നാൽ അവരുടെ ദാമ്പത്യജീവിതാരംഭത്തിൽത്തന്നെ ഭാര്യ രോഗം ബാധിച്ച് മരണമടഞ്ഞു. ഈ സംഭവം ബാവോയുടെ മനസ്സിനെ വേദനാഭരിതമാക്കി.
ജലാശയത്തിന്റെ ഉപരിതലത്തിലാണ് ഉഷ്ണജലം നിലകൊള്ളുന്നത്. ഇവിടെ ഓക്സിജന്റെ അളവ് കുറവായിരിക്കും. ഉയർന്ന താപനില സഹിക്കാനാകാത്ത പ്ലവകങ്ങളും മറ്റും താഴെയുള്ള ശീതജലത്തിലേക്ക് കുടിയേറുന്നതു മൂലം അവിടെയും ഓക്സിജന്റെ അളവ് കുറയുന്നു. ചൂടുള്ള മലിനജലം ജൈവാവശിഷ്ടങ്ങൾ അടങ്ങുന്നതാണെങ്കിൽ അവയെ നശിപ്പിക്കാനായി സൂക്ഷ്മാണു പ്രവർത്തനം ഊർജ്ജിതമാവുകയും ഓക്സിജന്റെ അളവ് വീണ്ടും കുറയുകയും ചെയ്യുന്നു. ഉയർന്ന താപനിലയിൽ രാസമാലിന്യങ്ങളുടെ ലേയത വർധിക്കുകയും ഓക്സിജന്റേത് കുറയുകയും ചെയ്യുന്നു. ഇതെല്ലാം കൂടി ജലാശയത്തിന്റെ ജൈവ ഘടനയ്ക്ക് മാറ്റമുണ്ടാക്കുന്നു. തത്ഫലമായി പല ജലജീവികളും നശിക്കുകയോ പലായനം ചെയ്യുകയോ ചെയ്യുന്നു. ഈ സാഹചര്യത്തിൽ താപസഹിഷ്ണുതയുള്ള ചില ജനുസ്സുകൾ മത്സരം ഒന്നും കൂടാതെ അമിതമായി വളരാനിടയാകുന്നതു മൂലം ജൈവ വൈവിധ്യം നഷ്ടമാകുന്നു.
ഉയർന്ന താപനിലയിൽ ജലജീവികളുടെ കോശങ്ങളിലെ കൊഴുപ്പ് ഉരുകുകയും മാംസ്യം സാന്ദ്രീകരിക്കപ്പെടുകയും ചെയ്യുന്നതിനാൽ കോശസ്തരങ്ങളുടെ പ്രവേശ്യത കുറയുന്നു. കൂടാതെ ഉപാപചയ പ്രവർത്തനങ്ങൾ ത്വരിതമായി ഓക്സിജൻ ചോദനം വർധിക്കാനിടയാകുന്നു. എന്നാൽ ചൂടായ ജലത്തിൽ ഓക്സിജൻ കുറവായിരിക്കും. ലേയ ഓക്സിജൻ കുമിളകളായി പുറത്തേക്ക് നഷ്ടമാകുന്നതാണിതിനു കാരണം. ഓക്സിജന്റെ ആവശ്യം കൂടുകയും ലഭ്യത കുറയുകയും ചെയ്യുന്നത് ജലജീവികളുടെ ആയുർദൈർഘ്യം കുറയുവാനിടയാക്കുന്നു. ചില മത്സ്യങ്ങളിൽ ഓക്സിജൻ കുമിളകൾ ചെകിളയിൽ തങ്ങിനിന്ന് സ്വാഭാവിക ശ്വസനത്തിനു തടസ്സമായിത്തീരാറുണ്ട്. വാതക കുമിള രോഗം എന്നറിയപ്പെടുന്ന ഈ പ്രതിഭാസം മത്സ്യങ്ങൾക്ക് മാരകമാണ്.
ജലത്തിലേക്കോ വായുവിലേക്കോ താപോർജം പുറന്തള്ളുന്നതു മൂലമുണ്ടാകുന്ന പരിസ്ഥിതി മലിനീകരണമാണ് താപമലിനീകരണം. താപ വൈദ്യുത നിലയങ്ങളാണ് താപമലിനീകരണത്തിന്റെ ഏറ്റവും പ്രധാന ഉറവിടങ്ങൾ. ഈ നിലയങ്ങളിൽ, ഇന്ധനത്തിൽ നിന്ന് മൂന്നിലൊന്ന് ഊർജ്ജം മാത്രമേ വൈദ്യുതി ആയി മാറ്റപ്പെടുന്നുള്ളൂ. ബാക്കി വരുന്ന ഊർജ്ജം താപമായി പരിസ്ഥിതിയിലേക്ക് തള്ളപ്പെടുകയാണു ചെയ്യുന്നത്. ചൂടുള്ള മലിനജലമായി സമീപത്തുള്ള ജലാശയത്തിലോ ചൂടു വാതകങ്ങളായി വായുവിലോ എത്തുന്ന ഈ നിർഗമ താപം പരിസ്ഥിതിയിൽ ഗുരുതരമായ പ്രത്യാഘാതങ്ങൾ ഉളവാക്കുന്നതായി കണ്ടുവരുന്നു.
താപമലിനീകരണം മൂലം മനുഷ്യനുണ്ടാവുന്ന ഏറ്റവും ഗുരുതരമായ പ്രശ്നം താപാഘാത മാണ്. താപം 400-ൽ കൂടുതലായാൽ ശരീരത്തിനു വിയർക്കുവാനുള്ള ശേഷി നഷ്ട പ്പെടുവാനിടയുണ്ട്. ഇതോടെ ബോധക്ഷയമോ മരണം തന്നെയോ സംഭവിക്കാം. താപാഘാതത്തിനിരയാകുന്നവരിൽ സ്ഥായിയായ മസ്തിഷ്കത്തകരാറുകൾ ഉണ്ടാവാനിടയുണ്ട്.
നഗരവത്കരണവും ഊർജ വിനിയോഗവും ഇപ്പോഴത്തെ നിരക്കിൽ തുടർന്നു പോയാലുണ്ടാവുന്ന അധിക താപോർജ വിസർജനം മൂലം സൂര്യതാപത്തിൽ വർധനയുണ്ടാകാം എന്ന് നിരീക്ഷിക്കപ്പെടുന്നു. ഈ വർധന പ്രാദേശിക കാലാവസ്ഥയിൽ വരുത്തുന്ന മാറ്റങ്ങൾ ഭൂമിയുടെ ഭൌതിക പരിസ്ഥിതിയിൽ ഗുരുതരമായ വ്യതിയാനങ്ങൾ വരുത്തുവാൻ ഉതകുന്നതാണ്.
അപ്ലോഡ് പോലെയുള്ള ഒരു കമ്പ്യൂട്ടർ അധിഷ്ടിത ബുദ്ധി, അത് വളരെ ബുദ്ധിയുള്ളതല്ലെങ്കിൽകൂടി സാധാരണ മനുഷ്യനെക്കാൾ വളരെ വേഗത്തിൽ ചിന്തിക്കാൻ കഴിവുള്ളതായിരിക്കും. മനുഷ്യ മസ്തിഷ്കത്തിൽ നാഡീയ ആവേഗങ്ങൾ സെക്കൻഡിൽ 150 മീറ്റർ എന്ന വേഗത്തിലാണ് കൈമാറ്റം ചെയ്യപ്പെടുന്നത്. എന്നാൽ പ്രകാശത്തിന്റെ വേഗത സെക്കൻഡിൽ 300 മില്ല്യൺ മീറ്ററാണ്, അതായത് ഏതാണ്ട് രണ്ട് മില്ല്യൺ ഇരട്ടി വേഗത്തിൽ. തന്നെയല്ല ന്യൂറോണുകൾ സെക്കൻഡിൽ 200 മുതൽ 1000 വരെ ആക്ഷൻപൊട്ടൻഷ്യലുകൾ ആണ് കൈകാര്യം ചെയ്യുന്നത്.എന്നാൽ ആധുനിക കമ്പ്യൂട്ടർ ചിപ്പുകളിൽ ഒരു സെക്കൻഡിലെ സിഗ്നലുകൾ 3 കളാണ്, അതായത് 20 മില്ല്യൺ ഇരട്ടി. ലെ കണക്കുകൂട്ടിയത് പ്രകാരം ക്രിത്രിമ ന്യൂറൽശൃംഖലകളുടെ വേഗത യദാർഥ മസ്തിഷ്കത്തെക്കാൾ ഒരു മില്ല്യൺ ഇരട്ടി വേഗത്തിലായിരിക്കും. അതായത് ഒരു വർഷത്തെ കാര്യങ്ങൾക്ക് വെറും മുപ്പത്തിയൊന്ന് സെക്കൻഡുകൾ മതിയാകും.
അമിത വേഗത മൂലം തടസ്സം നേരിടേണ്ടി വരുന്ന ബഹിരാകാശ യാത്രകൾ മൈൻഡ് അപ്‌ലോഡിങ്ങിനാൽ പരിഹരിക്കാം. നിരവധി അപ്‌ലോഡുകൾ അടങ്ങിയ ഒരു സമൂഹത്തെ ഒരു ചെറിയ കമ്പ്യൂട്ടർ വഴി ചെറിയ സ്പേസ് ഷിപ്പിനകത്ത് ഉൾക്കൊള്ളിക്കാം, അങ്ങനെ ബഹിരാകാശ യാത്രകൾക്ക് ആവശ്യമായ ഊർജ്ജ ഉപഭോഗത്തിന്റെ അളവു കുറയ്ക്കാം. ഭൂമിയിൽ നിന്നുള്ള നിയന്ത്രണത്തിനു പകരം അതിനകത്തുള്ള അപ്‌ലോഡുകൾക്ക് തന്നെ വാഹനത്തെ നിയന്ത്രിക്കാം. ഇത് മാസങ്ങളോ വർഷങ്ങളോ നീളുന്ന ബഹിരാകാശ യാത്രകൾക്ക് സഹായകമാവും. വിർച്ച്വൽ മനസ്സുകളെ ദീർഘകാലത്തേക്ക് ഉറക്കിയിടാനോ, പ്രവർത്തന വേഗത കുറയ്ക്കാനോ സാധിക്കും, ഇതുവഴി നൂറുകണക്കിനോ ആയിരക്കണക്കിനോ വർഷം യാത്ര ചെയ്താലും വിരസത ഒഴിവാക്കാനാവും, ലക്ഷ്യത്തിൽ എത്തിച്ചേരുമ്പോൾ സിസ്റ്റത്തിനകത്തുതന്നെയുള്ള കമ്പ്യൂട്ടറുകൾ താനെ ഉണർത്തിക്കോളും. ഒമേഗാപോയിന്റ് എന്ന പുസ്തകത്തിൽ പറയുന്നതനുസരിച്ച് പ്രപഞ്ചം ഇത്തരം അതി ബുദ്ധികളുടെ കോളനി വൽക്കരണത്തിന് വിധേയമാവും.
മനുഷ്യ മസ്തിഷ്കത്തിന്റെ പ്രവർത്തനവും, ന്യൂറൽ നെറ്റ്വർക്കുകളിൽ നിന്ന് അത് എങ്ങനെ ഉണ്ടാകുന്നു എന്നതും ഇന്നും വളരെ കുറച്ചു മാത്രമേ മനസ്സിലാക്കാൻ കഴിഞിട്ടുള്ളു. മൈൻഡ് അപ്ലോഡിങ് എന്ന ആശയം ന്യൂറൽ നെറ്റ്വർക്ക് എമുലേഷനെ അടിസ്ഥാനപ്പെടുത്തിയുള്ളതാണ്. ഹൈലെവെൽ സൈക്കോളജിക്കൽ പ്രക്രിയയെയും മസ്തിഷ്കത്തിന്റെ ലാർജ് സ്കെയിൽ ഘടനയെയും ആർട്ടിഫിഷ്യൽ ഇന്റലിജൻസ് രീതികൾ ഉപയോഗിച്ചും കഗ്നിറ്റീവ് സൈക്കോളജി മാതൃകകൾ ഉപയോഗിച്ചും ചെയ്യുന്നു. അതിനെക്കാൾ ന്യൂറൽ ശൃംഖലകളുടെ ലോലെവൽ ഘടന മനസ്സിലാക്കാനും ചിത്രീകരിക്കാനും, ഒരു കമ്പ്യൂട്ടർ സിസ്റ്റം ഉപയോഗിച്ച്. മസ്തിഷ്കത്തിലുള്ള അൽഗരിതമിക് ഡാറ്റകളെ റിവേഴ്സ് എഞ്ജിനീയറിങ്ങ് നടത്തുന്നതിനെക്കാൾ അതിന്റെ സോഴ്സ് കോഡിന്റെ ബ്ലൂപ്രിന്റിനെ പ്രോഗ്രാമിങ്ങ് ഭാഷയിലേക്ക് മാറ്റണം. അപ്പോൾ മനസ്സും വ്യക്തിത്വവും എല്ലാം ജൈവ ന്യൂറൽ നെറ്റ്വർക്കിൽ എന്നപോലെ എമുലേറ്റഡ് ന്യൂറൽ നെറ്റ്വർക്കിൽ ഉളവാകുന്നു.
എന്നിരിക്കിലും, ഓരോ 100 ബില്ല്യൺ ന്യൂറോണുകൾക്കും 100 ട്രില്ല്യൺ സിനാപ്സുകൾക്കും പ്രത്യേകം കമ്പ്യൂട്ടേഷണൽ യൂണിറ്റുകൾ നിർമ്മിക്കാൻ വളരെ സങ്കീർണ്ണമായ സങ്കേതങ്ങൾ തന്നെ വേണ്ടിവരും. അത് ഇന്നത്തെ സൂപ്പർകമ്പ്യൂട്ടറുകളെയും അപേക്ഷിച്ച് ബൃഹത്തായ ഒരു കമ്പ്യൂട്ടറോ ക്രിത്രിമ ന്യൂറൽ ശൃംഖലയോ ആവേണ്ടതുണ്ട്.എന്നാൽ ചില ആശയങ്ങളുടെ അടിസ്ഥാനത്തിൽ, ടൈംഷെയറിങ്ങ് സങ്കേതം ഉപയോഗിച്ച് ധാരാളം ന്യൂറോണുകളെ ഒരു കമ്പ്യൂട്ടേഷണൽ യൂണിറ്റിൽ തന്നെ കൈകാര്യം ചെയ്യാൻ കഴിയും, അങ്ങനെ കമ്പ്യൂട്ടറുകളുടെ വലിപ്പം കുറയ്ക്കാൻ സാധിക്കും. പക്ഷേ വേഗത കുറയും.കോർട്ടിക്കൽ കോളങ്ങളോളം പോന്ന കമ്പ്യൂട്ടേഷണൽ യൂണിറ്റാണെങ്കിൽ ഇന്നത്തെ സൂപ്പർകമ്പ്യൂട്ടറുകൾ ഉപയോഗിച്ച് സസ്തനികളുടെ തലച്ചോറ് അനുകരിച്ച് നിർമ്മിക്കാൻ സാധിക്കും,പക്ഷേ നിലവിലെ ജൈവ മസ്തിഷ്കത്തെക്കാൾ വേഗത കുറവായിരിക്കും.
മൈൻഡ് അപ്‌ലോഡിങ് നടത്തുന്നതിൽ ഒരു പ്രധാന രീതിയാണ് സീരിയൽ സെക്ഷനിങ്. ഈ രീതിയിൽ മസ്തിഷ്ക കലകളെയും മറ്റു ഭാഗങ്ങളെയും ശീതീകരിച്ച ശേഷം ഓരോ പാളികളായി അപഗ്രഥിക്കുന്ന രീതിയാണിത്. ഈ സാമ്പിളിലെ ന്യൂറോണുകളുടെയും അവയുടെ പരസ്പര ബന്ധങ്ങളെയും നാനോ-സ്കെയിലിൽ അപഗ്രഥിക്കാൻ ക്രയോ-അൾട്രാ മൈക്രോമീറ്റർ വേണ്ടിവരും]. പുറത്തെ പാളിയിലെ നാഡീ കലകളെ അപഗ്രഥിച്ച് ശേഖരിച്ച ശേഷം പുറം പാളി മാറ്റുന്നു.
ഇത് വളരെയേറെ ദൈർഘ്യമേറിയ പ്രക്രിയയായ്തിനാലും ഇതിനെ ശ്രദ്ധിക്കാൻ പ്രത്യേകം ആളുകൾ വേണ്ടതിനാലും ഇതിനെ യന്ത്രവൽക്കരിക്കാൻ ശ്രമങ്ങൾ നടക്കുന്നു. സ്ക്കാൻ ചെയ്തെടുത്ത ന്യൂറൽ ശൃംഖല കമ്പ്യൂട്ടർ സിസ്റ്റത്തിനുള്ളിൽ പ്രവർത്തിക്കുന്നു.അങ്ങനെ മനസും കമ്പ്യൂട്ടറിനുള്ളിൽ പ്രവർത്തിക്കുന്നു.
മസ്തിഷ്കത്തെപ്പോലെയുള്ള ഒരു അനലോഗ് സിസ്റ്റത്തിന്റെ ഡിജിറ്റൽ കമ്പ്യൂട്ടർ സിമുലേഷൻ നടത്തുമ്പോൾ ക്വാണ്ടൈസേഷൻ ഏററുകൾ, ഡിസ്റ്റോർഷൻ മുതലായവ ഉണ്ടാകാൻ സാധ്യതയുണ്ട്, എന്നാലും ജൈവ ന്യൂറോണുകളും റാൻഡമ്നെസ്സ് ലിമിറ്റഡ് പ്രിസിഷൻ മുതലായവയ്ക്ക് വിധേയമാവുന്നുണ്ട്. ഉദാ : ഒരു ശബ്ദത്തിൽ തന്നെ ശ്രദ്ധിച്ചുകൊണ്ടിരിക്കുമ്പോൾ മറ്റു 'ഒച്ച' കൾ മൂലമുണ്ടാകുന്ന ശബ്ദമലിനീകരണം. ഹൈ വേരിയബിൾ റെസൊല്യൂഷൻ, നോൺ ലീനിയാരിറ്റി കൃത്യതയാർന്ന മാതൃകകൾ മുതലായവ ഉപയോഗിച്ച് മോഡലിന്റെ എററുകൾ ജൈവ ന്യൂറോണിന്റെതിനെക്കാൾ കുറച്ച് കൊണ്ടുവരാൻ കഴിയും. ഇത്രയും ബൃഹത്തായ കമ്പ്യൂട്ടേഷണൽ പവറും കമ്പ്യൂട്ടേഷണൽ മെമ്മറിയും പ്രവർത്തിപ്പിക്കാൻ റിയൽ ടൈം കമ്പ്യൂട്ടറുകളിൽ കഴിയും എന്നു കരുതുന്നു.
മസ്തിഷ്കത്തിന്റെ ത്രിമാന മാതൃകകൾ നിർമ്മിക്കാൻ സാധിക്കും. ഫങ്ഷണൽ എം.ആർ.ഐ , എം.ഇ.ജി , മുതലായ ന്യൂറോ ഇമേജിങ് സാങ്കേതികവിദ്യകൾ ഉപയോഗിച്ചോ, രണ്ടും ഒരുമിച്ച് ഉപയോഗിച്ചോ മസ്തിഷ്കത്തിന്റെ വ്യക്തമായ ത്രിമാന മാതൃക നിർമ്മിക്കാൻ കഴിയും. ഇത് ഒരു നോൺ ഡിസ്ട്രക്ടീവ് രീതിയാണ്, അതായത് നിലവിലെ മസ്തിഷ്കത്തിന് കുഴപ്പമൊന്നും കൂടാതെ തന്നെ ഇത് ചെയ്യാൻ സാധിക്കും.
സങ്കീർണ്ണമായ കഗ്നിറ്റീവ് പ്രവർത്തനങ്ങൾ നടക്കുമ്പോൾ ഉണ്ടാകുന്ന സിഗ്നലുകളെ അപഗ്രഥിക്കാൻ ഇന്ന് എഫ്.എം.ആർ.ഐ യും എം.ഇ.ജി യും ഉപയോഗിക്കുന്നു. മാപ്പിങ്ങിന്റെ റെസൊല്യൂഷൻ ഇപ്പോൾ അൽപ്പം കുറവാണ്, എങ്കിലും ഈ സങ്കേതത്തിന്റെ പുരോഗമനം കൂടുതൽ വ്യക്തതയുള്ള സ്കാനിങ്ങിന് വഴിയൊരുക്കും.
ശാസ്ത്രജ്ഞരും ഗവേഷകരും ഭവിഷ്യവാദികളുമൊക്കെ സമ്പൂർണ മസ്തിഷ്ക പകർപ്പിന്റെ സാധ്യതകളെ അനുകൂലിക്കുന്നു. ഇത് എന്ന് സംഭവിക്കും എന്ന പ്രവചനങ്ങളിൽ ചില ദിവസങ്ങൾ ഇപ്പോൾതന്നെ കഴിഞ്ഞിരിക്കുന്നു. എന്നിരിന്നാലും ഇപ്പോഴത്തെ സാങ്കേതിക വളർച്ചാ നിരക്കുകൾ അനുസരിച്ച് ഇരുപത് വർഷങ്ങൾക്കുള്ളിൽ നടന്നേക്കാം എന്നാണ് പ്രവചനം. ഇത് നേരത്തെയുമാകാം.സൂപ്പർ കമ്പ്യൂട്ടറുകൾ, വെർച്വൽ റിയാലിറ്റി, മസ്തിഷ്ക-കമ്പ്യൂട്ടർ പഠനങ്ങൾ, ബ്രയിൻ മാപ്പിങ്ങ്, നാനോസാങ്കേതികവിദ്യ, നാഡീ ശാസ്ത്രം, മുതലായവയുടെ വളർച്ചാ നിരക്കുകൾ മൈൻഡ് അപ്ലോഡിങ്ങിന്റെ വളർച്ചയെ സ്വാധീനിക്കുന്നു.
സയൻസ് ഫിക്ഷനുകളിൽ പൊതുവേ കണ്ടുവരുന്ന മറ്റൊരു പ്രതിഭാസമാണ് ഒരേ സമയം ഒരേ വ്യക്തിത്വത്തിന്റെ രണ്ട് പകർപ്പുകൾ ഉണ്ടാവുക എന്നുള്ളത്. ഇങ്ങനെയുള്ള കോപ്പികളെ ഒരേ സമയം വിവിധങ്ങളായ അനുഭവങ്ങൾക്കു വിധേയമാക്കുന്നു എന്നിട്ട് ഈ അനുഭവങ്ങളെല്ലാം ഒരു പ്രധാന വ്യക്തിത്വത്തിൽ സമൻവയിപ്പിക്കുന്നു. ഫലത്തിൽ ഒരു ബോധ മനസ്സിനെ "ഒരേ സമയം" "പല സ്ഥലത്ത്" പല കാര്യങ്ങൾ ചെയ്യാൻ വിട്ടതായി. ഇത് ഫിക്ഷനുകളിൽ പ്രധാനമായും കണ്ടുവരുന്ന ഒരു ആശയമാണ്. പക്ഷേ ഇത് സ്വത്വം, വ്യക്തിത്വം മുതലായവയെ സംബന്ധിച്ച് രസകരമായ പല ചോദ്യങ്ങൾക്കും വഴിവയ്ക്കുന്നു.
കമ്പ്യൂട്ടേഷണൽ ന്യൂറോസയൻസ്, ന്യൂറോ ഇൻഫർമാറ്റിക്സ് തുടങ്ങിയ മേഖലകളിൽ ഇതിനെ സംബന്ധിച്ച പഠനങ്ങൾ നടക്കുന്നുണ്ട്. ആർട്ടിഫിഷ്യൽ ഇന്റലിജൻസ് ഗവേഷണ പ്രബന്ധങ്ങളിലും ഇത് പ്രതിപാദിക്കപ്പെട്ടിരിക്കുന്നു.ഭാവിവാദികളുടെയും ട്രാൻസ് ഹ്യുമാനിസ്റ്റുകളുടെയും അഭിപ്രായപ്രകാരം വളരെ ഫലവത്തായ ഒരു അമരത്വ പ്രക്രിയയാണ് ഇത്. ഇന്ന് ശാസ്ത്രകഥകളിലും സിനിമകളിലും കാണപ്പെടുന്ന ഈ ചിന്താഗതിയുടെ തുടക്കം ബയോമെഡിക്കൽ സാഹിത്യത്തിൽ നിന്നാണെന്ന് കരുതപ്പെടുന്നു.
മസ്തിഷ്കത്തിന്റെ മൊളിക്യുലാർ സ്കെയിൽ സിമുലേഷൻ വേണമെന്നില്ല. ന്യൂറോണുകളുടെ പ്രവർത്തനങ്ങളെ ക്വാണ്ടം ബലതന്ത്രം ബാധിക്കുന്നില്ല എന്ന് കണ്ടെത്തിയിട്ടുണ്ട്. ന്യൂറൽ നെറ്റ്വർക്ക് എമുലേഷന്, ന്യൂറോണുകളുടെ പ്രവർത്തനവും ന്യൂറോണുകളും സിനാപ്സുകളും തമ്മിലുള്ള ബന്ധങ്ങളും മനസ്സിലാക്കിയാൽ മതിയാകും. നാഡീയ ഉദ്ദീപനങ്ങൾക്ക് ന്യൂറോണുകൾ എങ്ങനെ പ്രതികരിക്കുന്നു എന്നു മനസ്സിലാക്കാൻ ബ്ലാക്ക്ബോക്സ് സിഗ്നൽ പ്രൊസസിങ് മോഡൽ മതിയാകും എന്നു കരുതുന്നു.
യാത്രയുടെ മറ്റൊരു സാധ്യതയെന്തെന്നാൽ ലേസർ രൂപത്തിലോ റേഡിയോ തരംഗ രൂപത്തിലോ വ്യക്തിത്വത്തെ യാത്രചെയ്യാൻ കഴിയും.ഇന്ന് കമ്പ്യൂട്ടർ ഡാറ്റകൾ കൈമാറുന്നത് പോലെ.യാത്ര ചെയ്യേണ്ട സ്ഥലങ്ങളിൽ ഒരു പ്രേഷണ ഉപകരണവും സ്വീകരണ ഉപകരണവും സ്ഥാപിച്ചാൽ ഡാറ്റാ രൂപത്തിൽ യാത്ര ചെയ്യാം ഏതാണ്ട് ടെലിപ്പോർടേഷൻ പോലെ. വാഹനങ്ങളുടെ ആവശ്യമില്ല, ഈ സിഗ്നലുകളെ കൈമാറ്റം ചെയ്യാൻ ആവശ്യമായ ഊർജ്ജം മാത്രം മതി. പ്രകാശത്തിനോടടുത്ത വേഗത്തിൽ യാത്ര ചെയ്യാം.ക്ഷണനേരം മതിയാകും.
ഒരു പ്രത്യേക വ്യക്തിയുടെ മസ്തിഷ്കം സിമുലേറ്റ് ചെയ്യുമ്പോൾ, ഇതിന്റെ അനാട്ടമിക്കൽ മോഡലിൽ ഒരു ബ്രെയിൻ മാപ്പോ ന്യൂറോണുകൾ തമ്മിലുള്ള ബന്ധം കാണിക്കുന്ന കണക്ടിവിറ്റി ഡാറ്റാബേസോ ഉണ്ടായിരിക്കണം. പൂർണ്ണ ബ്രെയിൻ സിമുലേഷനിൽ സുഷുമ്നാകാണ്ഡം, സെൻസറി റിസപ്റ്ററുകൾ, പേശീ കോശങ്ങൾ എന്നിവയടക്കം മുഴുവൻ നെർവസ് സിസ്റ്റത്തിന്റെയും കണക്ടിവിറ്റി ഈ മാപ്പിൽ കാണും. ഒരു എലിയുടെ തലച്ചോറിലെ സിനാപ്ടിക് വിവരങ്ങളുടെ ഡിസ്ട്രക്ടീവ് സ്കാനിങ്, 2010 ൽ സാധ്യമായി.
മനുഷ്യ മസ്തിഷ്കത്തിൽ ഏതാണ്ട് 1000 ബില്ല്യൺ നാഡീകോശങ്ങൾ ഉണ്ട്. ആക്സോണുകൾ ഡെൻഡ്രൈറ്റുകൾ മുതലായ ഭാഗങ്ങൾ ഉപയോഗിച്ച് ഓരോ നാഡീകോശവും പരസ്പരം ബന്ധപ്പെട്ടിരിക്കുന്നു.ആവേഗങ്ങളും ഉദ്ദീപനങ്ങളും, ഇവയ്ക്കിടയിലുള്ള സിനാപ്സിലൂടെയുള്ള നാഡീയ പ്രേഷകങ്ങൾ വഴി കൈമാറ്റം ചെയ്യപ്പെടുന്നു. ഇങ്ങനെ നാഡീ ശൃംഖലകൾ വഴിയുള്ള ആവേഗ കൈമറ്റങ്ങളാണ് മനുഷ്യ മനസ്സിന്റെ അടിസ്ഥാനം എന്നാണ് നിലവിൽ ന്യൂറോസയൻസ് സ്ഥിരീകരിച്ച അഭിപ്രായം.
മസ്തിഷ്കത്തിന്റെ പ്രവർത്തനങ്ങളെ പൂർണമായും കമ്പ്യൂട്ടറിലേക്ക് പകർത്തിക്കഴിയുമ്പോൾ, അതിന്റെ സ്ഥാനം കമ്പ്യൂട്ടർ ഏറ്റെടുക്കുന്നു. ഈ പകർത്തപ്പെട്ട വ്യക്തിത്വം ഒരു കമ്പ്യൂട്ടർ നിർമ്മിത വെർച്വൽ ലോകത്തിലോ അല്ലെങ്കിൽ ഒരു മനുഷ്യസദൃശ റോബോട്ടിലോ ഇൻസ്റ്റാൾ ചെയ്ത് പ്രവർത്തന സജ്ജമാക്കാവുന്നതാണ്. കൃത്രിമ ശരീരങ്ങൾ കണ്ടുപിടിക്കപ്പെടുകയാണെങ്കിൽ അതിലും പ്രവർത്തിപ്പിക്കാം.
ഹ്രസ്വകാല ഓർമ്മകളും മറ്റും ന്യൂറോണുകളുടെ തുടർച്ചയായ പ്രവാഹം, ഇൻട്രാ ന്യൂറൽ ഡൈനാമിക് പ്രവർത്തനം, ഇവ ഉൾക്കൊള്ളുന്നതിനാൽ രാസ വൈദ്യുത സിഗ്നൽ പ്രവർത്തനങ്ങൾ പകർത്താൻ പ്രയാസമായിരിക്കും. അങ്ങനെയാണെങ്കിൽ സിമുലേഷൻ സമയത്ത് അൽപ്പനേരം ഓർമ്മ , ചില മാനസിക പ്രവർത്തനങ്ങൾ എന്നിവ നിലയ്ക്കാൻ സാധ്യതയുണ്ട്.
ഇങ്ങനെയൊക്കെയാണെങ്കിലും മൈൻഡ് അപ്ലോഡിങ് എന്ന ആശയം ചില ആശയപരമായ പ്രശ്നങ്ങൾ ഉയർത്തുന്നുണ്ട്. ആത്മാവും മനസ്സും തലച്ചോറിന്റെ ചില പ്രവർത്തന ഫലമായാണ് ഉണ്ടാകുന്നതെങ്കിൽ വ്യക്തിത്വം, സ്വത്വം, മുതലായവയ്ക്ക് അപ്ലോഡിങ്ങിലൂടെ എന്തു സംഭവിക്കും തുടങ്ങിയ പ്രശ്നങ്ങൾ, പിന്നെ ജന്തുക്കളിൽ നടത്തുന്ന പരീക്ഷണങ്ങൾ, വൈദ്യശാസ്ത്ര സദാചാരസംഹിത മുതലായവയിലെ പ്രശ്നങ്ങൾ തുടങ്ങിയവ.
ഇത് വളരെ ശ്രമകരമായ ജോലിയാണ്. മസ്തിഷ്കത്തിലെ ഓരോ തന്മാത്രയും ഒരു ശക്തമായ കമ്പ്യൂട്ടറിനു തുല്യമാണ്. നമുക്ക് ട്രില്ല്യൺ കണക്കിന് ന്യൂറോണുകളുടെ ഘടനയും പ്രവർത്തനവും അവയുടെ പരസ്പര ബന്ധത്തെ നിയന്ത്രിക്കുന്ന നിയമങ്ങളും ഒക്കെ മനസ്സിലാക്കേണ്ടതുണ്ട്. ശരിക്കും പറഞ്ഞാൽ ഇന്ന് നിലനിൽക്കുന്ന ഏതൊരെണ്ണത്തെക്കാളും ശക്തമായ ഒരു കമ്പ്യൂട്ടറാണ് നമുക്ക് ആവശ്യം.
ന്യൂറോണുകൾ ഹോർമോണുകളുമായി എങ്ങനെ പ്രവർത്തിക്കുന്നു എന്നത് അറിയേണ്ടതുണ്ട് അതിനാൽ മോഡൽ ഉപാപചയ പ്രവർത്തനങ്ങൾ ഉൾക്കൊള്ളേണ്ടതുണ്ട്. ന്യൂറോ മോഡുലേറ്ററുകൾ, ന്യൂറോ ട്രാൻസ്മിറ്ററുകൾ, അയോൺ ചാനലുകൾ മുതലായവയും മോഡൽ ഉൾക്കൊള്ളേണ്ടതുണ്ട്. പ്രോട്ടീൻ ഇന്റെറാക്ഷനുകളും മോഡലിന് ഉൾക്കൊള്ളേണ്ടതിനാൽ അത് കമ്പ്യൂട്ടേഷണൽ ആയി സങ്കീർണ്ണമാകുന്നു.
തലച്ചോറിലെ വിവരങ്ങളും മനസ്സിന്റെ പ്രവർത്തനങ്ങളും ജൈവ ശരീരത്തിൽ നിന്ന് വേർപെടുത്തിയെടുക്കാൻ സാധിച്ചാൽ, പരിമിതികളിൽ നിന്നും ശരീരത്തിന്റെ ആയുസ്സിൽ നിന്നും മുക്തമാകാം. മസ്തിഷ്കത്തെ പൂർണമായോ ഭാഗികമായോ മറ്റൊരു ഉപകരണത്തിലേക്കോ ക്രിത്രിമത്തലച്ചോറിലേക്കോ മാറ്റാൻ സാധിച്ചാൽ മരണനിരക്ക് കുറയ്ക്കാൻ സാധിക്കും.
ദീർഘകാല ഓർമ്മകൾ,പഠിക്കുന്ന കാര്യങ്ങൾ, മുതലായവ സിനാപ്സുകളുടെ സിനാപ്റ്റിക് പ്ലാസ്റ്റിസിറ്റി എന്ന പ്രവർത്തന ഫലമായാണ് ഉണ്ടാവുന്നത്. മോഡൽ ഈ പ്രവർത്തനം ഉൾക്കൊള്ളുന്നതായിരിക്കണം. സെൻസറി റിസപ്റ്ററുകൾക്ക് വിവിധ ഉദ്ദീപനങ്ങളുമായുള്ള പ്രതികരണവും മോഡലിൽ ഉണ്ടായിരിക്കണം.
മസ്തിഷ്കത്തിലെ വിവരങ്ങളെ ഉൾക്കൊള്ളാൻ എന്തുമാത്രം കമ്പ്യൂട്ടർ ശേഷി വേണം എന്നതിനെപ്പറ്റി പല മാതൃകകളും അവതരിപ്പിച്ചിട്ടുണ്ട്. ഈ മോഡലുകളുടെ അടിസ്ഥാനത്തിൽ എത്തിയ നിഗമനം എന്തെന്നാൽ മൂർ നിയമം അനുസരിച്ച് ഏതാനും ദശാബ്ദങ്ങൾക്കുള്ളിൽ തന്നെ കമ്പ്യൂട്ടറുകൾ ഈ ശേഷി കൈവരിക്കും.
ആവശ്യമായ കമ്പ്യൂട്ടേഷണൽ ശേഷി ഏതാനും ദശാബ്ദത്തിനുള്ളിൽ നടക്കും എന്ന് മൂർ നിയമത്തിനെ അടിസ്ഥാനമാക്കി മൈൻഡ് അപ്‌ലോഡിങ് വാദികൾ ചൂണ്ടിക്കാട്ടുന്നു. എന്നിരുന്നാലും ഒരു പൂർണ്ണ മനുഷ്യ മസ്തിഷ്കത്തെ ഉൾക്കൊള്ളാൻ വേണ്ട കമ്പ്യൂട്ടേഷണൽ ശേഷി എത്രയാണെന്ന് കണ്ടെത്താൻ പ്രയാസമാണ്.
മനസ്സിന്റെ പ്രധാന പ്രവർത്തനങ്ങളായ പഠനം ,ഓർമ്മ,ബോധം മുതലായവ ഭൗതികവും രാസ-വൈദ്യുതവുമായ പ്രവർത്തനങ്ങളുടെ ഫലമായാണ് ഉണ്ടാകുന്നതെന്ന് ന്യൂറോഗവേഷകർ പ്രസ്ഥാവിച്ചുകഴിഞ്ഞു.ഇത് എങ്ങനെയാണെന്ന് വ്യക്തമായ നിയമങ്ങളുടെ അടിസ്ഥാനത്തിൽ പഠിച്ചെടുക്കാനാവും.
നാഡീ പ്രവർത്തനങ്ങളെ അതിനെ പുറമേ അപഗ്രഥിക്കുക വഴി സിമുലേറ്റ് ചെയ്യാൻ പറ്റുമെന്നുണ്ടെങ്കിൽ, അത് സ്കാനിങ് ഇലക്ട്രോൺ മൈക്രോസ്കോപ്പ് വഴിയുള്ള നിർധാരണം വഴി കഴിയും.] ഈ രീതി ഉപയോഗിച്ച് നമുക്കാവശ്യമായ എല്ലാ ജൈവ-രാസ പ്രവർത്തനങ്ങളും പകർത്താൻ കഴിയണമെന്നില്ല.
2004 ൽ ബ്ലൂബ്രെയിൻ പ്രൊജക്ടിന് നേതൃത്വം കൊടുക്കുന്ന ഗവേഷകൻ ഹെൻറി മർക്രാം പറഞ്ഞത് " ഇന്റലിജന്റ് ന്യൂറൽ നെറ്റ്വർക്ക് നിർമ്മിക്കേണ്ടത് ലക്ഷ്യമല്ല ",അത്തരം പ്രൊജക്ടിന്റെ കമ്പ്യൂട്ടേഷണൽ ആവശ്യകതയെ മാത്രം അടിസ്ഥാനമാക്കി പറഞ്ഞത്.
അഞ്ച് വർഷത്തിനു ശേഷം, ഒരു എലിയുടെ മസ്തിഷ്കത്തിന്റെ ചില ഭാഗങ്ങൾ വിജയകരമായി സിമുലേറ്റ് ചെയ്തതിനു ശേഷം, അതേ ശാസ്ത്രജ്ഞൻ കൂടുതൽ ശുഭാപ്തി പ്രകടിപ്പിച്ചു തുടങ്ങി. 2009
കമ്പ്യൂട്ടറുകൾക്ക് ചിന്തിക്കാനും ബോധത്തെ ഉൾക്കൊള്ളാനും സാധിക്കും എന്ന് , , , , , . , എന്നിവരടക്കം പല ശാസ്ത്രജ്ഞരും പ്രവചിച്ചിരിക്കുന്നു.
സങ്കീർണ്ണവും കൃത്യതയുള്ളതുമായ ന്യൂറൽ മോഡൽ ആവശ്യമാണ്, ആർട്ടിഫിഷ്യൽ ന്യൂറൽ നെറ്റ്വർക് മോഡൽ. ഉദാഹരണം, മൾട്ടി ലെയർ പെർസെപ്ഷൻ മോഡൽ മതിയാകില്ല എന്നു കരുതുന്നു, ഡൈനാമിക് സ്പൈക്കിങ് ന്യൂറൽ നെറ്റ്വർക്ക് ആവശ്യമാണ്.
മസ്തിഷ്കത്തെ, അഥവാ മനസ്സിനെ ഒരു കമ്പ്യൂട്ടറിലേക്കോ അതുപോലുള്ള ഏതെങ്കിലും അജൈവിക ഉപകരണങ്ങളിലേക്കോ മാറ്റി സ്ഥാപിക്കുന്ന ഒരു പ്രക്രിയയാണ് മൈൻഡ് അപ്‌ലോഡിങ് അഥവാ മൈൻഡ് ട്രാൻസ്ഫർ.
അപ്ലോഡ് ചെയ്യപ്പെട്ട വ്യക്തിത്വം/വിവരങ്ങൾ ക്രിത്രിമ ബുദ്ധി നിലനിൽക്കുന്ന രൂപത്തിലായിരിക്കും ഉണ്ടായിരിക്കുക. ഇതിനെ ഇൻഫോമോർഫ് അഥവാ നൂമോർഫ് എന്നു വിളിക്കുന്നു.
മൈൻഡ് അപ്‌ലോഡിങ് എന്ന ആശയം മെക്കാനിസം എന്ന തത്ത്വചിന്തയുടെ പിൻബലത്തോടുകൂടിയതാണ്. വൈറ്റലിസം എന്ന തത്ത്വത്തെ ഇത് നിരാകരിക്കുന്നു.
തമ്പകം അഞ്ചോ ആറോ വർഷത്തിൽ ഒരിക്കലേ പുഷ്പിക്കാറുള്ളൂ. ജനുവരി മാസമാണ് പുഷ്പകാലം. പുഷ്പങ്ങളുണ്ടാകുന്നത് പാനിക്കിൾ പുഷ്പമഞ്ജരിയായിട്ടാണ്. പുഷ്പമഞ്ജരി രോമിലമായിരിക്കും. പുഷ്പമഞ്ജരിയുടെ ശാഖകളിൽ ഒരു വശ ത്തു മാത്രമേ പുഷ്പങ്ങളുണ്ടാകാറുള്ളൂ. പുഷ്പങ്ങൾക്ക് സുഗന്ധ മുണ്ട്. അര സെ.മീ. മാത്രം വ്യാസമുള്ള പുഷ്പങ്ങൾക്ക് വെണ്ണ നിറമാണ്. ഇവ സമമിത ദ്വിലിംഗികളാണ്. ബാഹ്യദളപുടത്തിന്റെ അഞ്ചു പുടങ്ങളിൽ രണ്ടെണ്ണം മാത്രം വളർന്ന് ചിറകുപോലെയാ യിത്തീരുന്നു. അഞ്ച് ദളങ്ങളും 15 സ്വതന്ത്ര കേസരങ്ങളുമുണ്ടാ യിരിക്കും. അണ്ഡാശയം ഊർധ്വവർത്തിയാണ്. മൂന്ന് അറകളുള്ള അണ്ഡാശയത്തിന്റെ ഓരോ അറയിലും രണ്ട് ബീജാണ്ഡങ്ങൾ വീതമുണ്ടായിരിക്കും. കായ ഒറ്റവിത്തു മാത്രമുള്ള നട്ട് ആണ്. കായ്കളുടെ രണ്ടു ചിറകുപോലെയുള്ള ഭാഗങ്ങൾ ബാഹ്യദളപുടം വളർന്നുണ്ടായതാണ്. ഈ ചിറകുകളാണ് കാറ്റുമൂലം വിത്തുവിതരണം നടത്തുന്നതിനു സഹായിക്കുന്നത്. മഴക്കാലത്തിനു മുമ്പുതന്നെ കായ്കൾ വിളഞ്ഞു പാകമാകുന്നു.
ധാരാളം ശാഖോപശാഖകളോടെ വളരുന്ന നിത്യഹരിത വൃക്ഷമാണിത്. ഏകാന്തരന്യാസത്തിൽ ക്രമീകരിച്ചിരിക്കുന്ന ഇലകൾ ലഘുവും അനുപർണങ്ങളുള്ളതുമാണ്. ഇലകൾക്ക് 5-10 സെ.മീ. നീളവും ഇതിന്റെ പകുതിയോളം വീതിയും ഉണ്ടായിരിക്കും. ഇലകളിൽ 8 മുതൽ12 വരെ ജോഡി പാർശ്വസിരകളുണ്ടായിരിക്കും. ഇലകളുടെ അടിവശത്തുള്ള പാർശ്വസിരകളുടെ കക്ഷ്യഭാഗത്തായി ചെറിയ ഗ്രന്ഥികൾ കാണപ്പെടുന്നു.
ഡിപ്റ്റിറോകാർപേസി സസ്യകുടുംബത്തിൽപ്പെടുന്ന ഒരു വലിയവൃക്ഷമാണ് ഉരുപ്പ് അഥവാ തമ്പകം . പശ്ചിമഘട്ടത്തിലെ 1000 മീ. വരെ ഉയരം വരുന്ന മലകളിലെ ഈർപ്പമുള്ള നിത്യഹരിത വനങ്ങളിൽ ഇവ ധാരാളമായി വളരുന്നുണ്ട്. ഉയരം കുറഞ്ഞ മലകളിലെ പുഴയോരങ്ങളിൽ തമ്പകത്തിന്റെ കാടുകൾ തന്നെ കാണാം.
പൊതുവേ സ്വീകാര്യമായ പരമ്പരാഗത അന്താരാഷ്ട്ര നിയമമനുസരിച്ച് ഏതെങ്കിലും ഒരു പ്രദേശത്തെ രാജ്യമായി കണക്കാക്കാനുപയോഗിക്കുന്ന അളവുകോൽ ഡിക്ലറേറ്റീവ് തിയറി ഓഫ് സ്റ്റേറ്റ്ഹുഡ് ആയി നിഷ്കർഷിക്കുന്നു. ഇതനുസരിച്ച് അന്താരാഷ്ട്രനിയമത്തിനുമുന്നിൽ രാജ്യമെന്ന നിലയിൽ സ്ഥാനമുണ്ടാവണമെങ്കിൽ താഴെപ്പറയുന്ന നിബന്ധനകൾ അനുസരിക്കേണ്ടതുണ്ട്.
ഇത്തരത്തിലുള്ള ഒരു പട്ടിക തയ്യാറാക്കുക ബുദ്ധിമുട്ടുള്ളതും വിവാദമുണ്ടാക്കാവുന്നതുമായ ഒരു ഉദ്യമമാണ്. രാജ്യമായി കണക്കാക്കാനുള്ള മാനദണ്ഡങ്ങൾ ഏതൊക്കെ എന്ന കാര്യത്തിൽ അന്താരാഷ്ട്രസമൂഹത്തിലെ എല്ലാ രാജ്യങ്ങളും അംഗീകരിക്കുകയും അനുസരിക്കുകയും ചെയ്യുന്ന നിർവചനങ്ങൾ ഒന്നുമില്ല എന്നതാണ് ഇതിനുകാരണം. ഈ പട്ടിക രൂപീകരിക്കൻ ഉപയോഗിച്ച മാനദണ്ഡങ്ങളെപ്പറ്റിയുള്ള കൂടുതൽ വിവരങ്ങൾക്ക് ദയവായി പരമാധികാര രാജ്യമായി കണക്കാക്കാനുള്ള മാനദണ്ഡം എന്ന തലക്കെട്ട് കാണുക
അന്താരാഷ്ട്ര അംഗീകാരം ഒരു പ്രദേശത്തെ രാജ്യമായി കണക്കാക്കാനുള്ള മാനദണ്ഡമായി ഉൾപ്പെടുത്തുക തർക്കവിഷയമാണ്. സ്വയം പ്രഖ്യാപനത്തിലൂടെ രാജ്യരൂപീകരണം എന്ന സിദ്ധാന്തത്തിനുദാഹരണമാണ് മോണ്ടെവിഡീയോ കൺവെൻഷൻ മുന്നോട്ടുവച്ച വാദഗതി. ഇതനുസരിച്ച് രാജ്യം എന്ന വസ്തുത നിലവിൽ വരാൻ മറ്റു രാജ്യങ്ങളുടെ അംഗീകാരം ആവശ്യമേയല്ല.
മറ്റുള്ള സിദ്ധാന്തം കോൺസ്റ്റിറ്റ്യൂട്ടീവ് തിയറി ഓഫ് സ്റ്റേറ്റ്ഹുഡ് എന്നറിയപ്പെടുന്നു. ഈ സിദ്ധാന്തം മറ്റു രാജ്യങ്ങൾ ഒരു പരമാധികാരരാഷ്ട്രമായി അംഗീകരിച്ച രാജ്യത്തെയേ അന്താരാഷ്ട്രനിയമത്തിനുമുന്നിൽ പരമാധികാരരാജ്യമായി നിർവ്വചിക്കുന്നുള്ളൂ.
പരമാധികാരത്തെപ്പറ്റിയുള്ള തർക്കം സംബന്ധിച്ച വിവരം നൽകുന്ന കോളം രാജ്യങ്ങളെ രണ്ട് വിഭാഗങ്ങളാക്കിത്തിരിക്കുന്നു. പരമാധികാരത്തെപ്പറ്റി തർക്കം നിലവിലുള്ള 16 രാജ്യങ്ങളും 190 മറ്റ് രാജ്യങ്ങളും.
ലോകത്തിലെ പരമാധികാര രാഷ്ട്രങ്ങളുടെ പട്ടികയാണിത്. രാഷ്ട്രങ്ങളെപ്പറ്റിയുള്ള ചുരുക്കം വിവരങ്ങളും അവയുടെ അംഗീകാരത്തെയും പരമാധികാരത്തെയും പറ്റിയുള്ള വിവരങ്ങളാണ് ഇതിൽ ഉൾപ്പെടുത്തിയിട്ടുള്ളത്.
ഐക്യരാഷ്ട്രസഭയിലെ അംഗത്വത്തെപ്പറ്റിയുള്ള കോളം രാജ്യങ്ങളെ രണ്ടായിത്തിരിക്കുന്നു: ഐക്യരാഷ്ട്രസഭയിൽ അംഗത്വമോ നിരീക്ഷകപദവിയോ ഉള്ള 193 രാജ്യങ്ങളുംമറ്റ് 12 രാജ്യങ്ങളും.
ഗൂഗിൾ ആൻഡ്രോയ്ഡ് മാർക്കറ്റ് ആയിരുന്ന ഗൂഗിൾ പ്ലേ ഒരു ഡിജിറ്റൽ വിതരണ സേവനമാണ്. ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ഔദ്യോഗിക ആപ്ലിക്കേഷൻ സ്റ്റോറായി ഇത് പ്രവർത്തിക്കുന്നു, ആൻഡ്രോയിഡ് സോഫ്റ്റ്‌വേർ ഡെവലപ്മെന്റ് കിറ്റ് ഉപയോഗിച്ച് വികസിപ്പിച്ചതും ഗൂഗിൾ വഴി പ്രസിദ്ധീകരിച്ചതുമായ ആപ്ലിക്കേഷനുകൾ ബ്രൗസ് ചെയ്യാനും ഡൗൺലോഡ് ചെയ്യാനും ഉപയോക്താക്കളെ അനുവദിക്കുന്നു. സംഗീതം, പുസ്‌തകങ്ങൾ, സിനിമകൾ, ടെലിവിഷൻ പ്രോഗ്രാമുകൾ എന്നിവ വാഗ്ദാനം ചെയ്യുന്ന ഡിജിറ്റൽ മീഡിയ സ്റ്റോറായും ഗൂഗിൾ പ്ലേ പ്രവർത്തിക്കുന്നു. 2015 മാർച്ച് 11 ന് ഒരു പ്രത്യേക ഓൺലൈൻ ഹാർഡ്‌വെയർ റീട്ടെയിലർ ഗൂഗിൾ സ്റ്റോർ അവതരിപ്പിക്കുന്നതുവരെ ഇത് മുമ്പ് ഗൂഗിൾ ഹാർഡ്‌വെയർ ഉപകരണങ്ങൾ വാങ്ങാൻ വാഗ്ദാനം ചെയ്തിരുന്നു, കൂടാതെ 2018 മെയ് 15 ന് ഗൂഗിൾ ന്യൂസിന്റെ നവീകരണത്തിന് മുമ്പ് വാർത്താ പ്രസിദ്ധീകരണങ്ങളും മാസികകളും വാഗ്ദാനം ചെയ്തു.
അപ്ലിക്കേഷനുകൾ സൗജന്യമായി അല്ലെങ്കിൽ ചിലവിൽ ഗൂഗിൾ പ്ലേ വഴി ലഭ്യമാണ്. പ്ലേ സ്റ്റോർ മൊബൈൽ അപ്ലിക്കേഷൻ വഴിയോ അല്ലെങ്കിൽ ഗൂഗിൾ പ്ലേ വെബ്‌സൈറ്റിൽ നിന്ന് ഒരു ഉപകരണത്തിലേക്ക് അപ്ലിക്കേഷൻ വിന്യസിച്ചോ അവ ആൻഡ്രോയിഡ് ഉപകരണത്തിൽ നേരിട്ട് ഡൗൺലോഡുചെയ്യാനാകും. മോഷൻ സെൻസർ അല്ലെങ്കിൽ മുൻവശത്തെ ക്യാമറ പോലുള്ള നിർദ്ദിഷ്ട ഹാർഡ്‌വെയർ ഘടകങ്ങളുള്ള ഉപകരണങ്ങളുടെ ഉപയോക്താക്കളെ ഒരു ഉപകരണത്തിന്റെ ഹാർഡ്‌വെയർ കഴിവുകൾ ഉപയോഗപ്പെടുത്തുന്ന അപ്ലിക്കേഷനുകൾ ടാർഗെറ്റുചെയ്യാനാകും. ഗൂഗിൾ പ്ലേ സ്റ്റോറിൽ 2016 ൽ 82 ബില്ല്യൺ ആപ്ലിക്കേഷൻ ഡൗൺലോഡുകൾ ഉണ്ടായിരുന്നു, കൂടാതെ 2017 ൽ പ്രസിദ്ധീകരിച്ച 3.5 ദശലക്ഷത്തിലധികം ആപ്ലിക്കേഷനുകളിൽ എത്തി.
എന്ന ശാസ്ത്രീയനാമമായിരുന്നു ഈ ചെടിയെ സൂചിപ്പിക്കാൻ പലപ്പോഴും ഉപയോഗിച്ചിരുന്നത്, . യ്ക്കു പകരമായി ഈ പേരുതന്നെ തുടരണമെന്ന് ഒരു അഭിപ്രായം ഉണ്ടായിരുന്നു. ഇതിന്റെ ടൈപ് സ്പീഷിസ് ഒരു ചെടിയുടെ സ്പെസിമൻ അല്ലെന്നും മറിച്ച് ഒരു ചിത്രീകരണം മാത്രമാണെന്നും . എന്ന പേരിലുള്ള എതിർദിശകളിലേക്കുള്ള ഇലകൾ എന്ന അർത്ഥം ഈ സ്പീഷിസിന്റേത് പോലെയല്ലെന്നും വാദങ്ങൾ ഉണ്ടായി. എന്നാൽ ഈ വാദങ്ങളെയെല്ലാം തള്ളി ഇപ്പോഴും ഇതിന്റെ പേര് . ആയി തുടരുന്നു.
തണ്ടിലും മറ്റും വെള്ളനിറത്തോടുകൂടിയുള്ള കറയുള്ള ഈ മരം അലങ്കാരത്തിന്നായി ഉപയോഗപ്പെടുത്താറുണ്ട്. 7-10 മീറ്റർ വരെ ഉയരത്തിൽ വളരുന്നു. ഡിസംബർ മുതൽ മെയ് വരെയുള്ള സമയങ്ങളിലാണു പുഷ്പിക്കാറുള്ളത്. പൂക്കൾ വെള്ളനിറത്തിലുള്ളവയാണ്. കേരളത്തിലെ ഈർപ്പവനങ്ങളിൾ നന്നായി വളരുന്നു. പാലമരങ്ങളുടെ കുടുംബത്തിൽ പെടുന്ന ഈ മരവും പൂർണ്ണമായും ഇലപൊഴിക്കുന്നവയാണ്. ഇലകൾ മുഖാമുഖമായി വളരുന്നു.
നന്ത്യാർവട്ടത്തിന്റേതുപോലെ വെള്ള നിറത്തിലുള്ള പൂവാണ് കുരുട്ടുപാലയ്ക്ക്. ഈ ചെടിയിൽ ഉണ്ടാവുന്ന കായയാണ് പാലയ്ക്ക. ഒരു ഞെട്ടിയിൽ രണ്ടെണ്ണം വീതമുള്ള, നടുഭാഗം വളഞ്ഞ ആകൃതിയുള്ള കായകൾ മൂക്കുമ്പോൾ പച്ചനിറം മാറി ഓറഞ്ച് നിറമാവും. കായ ഞെട്ടിയിൽനിന്ന് അടർത്തിയാൽ പാലുപോലെയുള്ള ദ്രാവകം ഒഴുകിവരുന്നതു കാണാം. സംസ്കൃതത്തിൽ ഇതിനെ 'ക്ഷീരിണ' എന്നും പേര് വരാനുള്ള കാരണം ഇതാണ്.
അപ്പോസൈനേസീ കുടുംബത്തിലെ ഒരു ചെറുവൃക്ഷമാണ് കുരുട്ടുപാല. . കൂനൻപാല, കുന്നിൻപാല എന്നെല്ലാം അറിയപ്പെടുന്നു. കാഴ്ചയിൽ നന്ത്യാർവട്ടവുമായി വളരെ രൂപസാദൃശ്യമുണ്ട്. കുരുട്ടുപാല, കൂനം‌പാല, കമ്പിപ്പാല, കൂനമ്പാല, കവരപ്പാല, കുണ്ഡലപ്പാല എന്നീ പേരുകളിൽ പ്രാദേശികമായി അറിയപ്പെടുന്നു. 8 മീറ്ററോളം ഉയരം വയ്ക്കുന്ന ഈ മരം പശ്ചിമഘട്ടസ്വദേശിയാണ് .
ഔഷധഗുണമുള്ള ഈ വൃക്ഷം ഒരലങ്കാരത്തിനു വേണ്ടിയും വളർത്താറുണ്ട്. കുണ്ഡലപ്പാലയുടെ കറ മുറിവുണക്കാനും വിഷത്തിനെതിരായും ഉപയോഗിക്കാറുണ്ട്. മൃദുവായ ഇതിന്റെ തടിക്ക് വെള്ളനിറമാണ്. മരത്തിനു ഈടും ബലവും കുറവാണ്. ഉണക്കം ചെന്ന പാലമരങ്ങൾ വേരോടെ പിഴുത് പോളീഷ് ചെയ്ത് കരകൗശലവസ്തുക്കളായി വയ്ക്കാനും അനുയോജ്യമാണ്.
കുരുട്ടുപാലയുടെ പൂവ് വിശേഷാവസരങ്ങളിൽ പൂജയ്ക്ക് ഉപയോഗിക്കാറുണ്ട്. വിഷചികിത്സയ്ക്കും ഈ ചെടി ഉപയോഗിച്ച് വരുന്നു.